堰以毙之，吴明彻知之，惧，乃破堰遽退，冀乘决水之势，以得入淮。比至清口，川流已阔，水势亦衰，船舰并碍于车轮，不复得过。王轨因率兵围而蹙之。唯有骑将萧摩诃以二千骑先走，得免。吴明彻及将士三万余人，并器械辎重，并就俘获。南陈之锐卒，于是歼焉。宇文邕嘉之，进位柱国，仍拜徐州总管、七州十五镇诸军事。王轨性严重，多谋略，兼有吕梁之捷，威振敌境。南陈甚惮之。时太子宇文赟率军征吐谷浑，宇文邕令王轨与宇文孝伯并从，军中进取，皆委王轨等，太子仰成而已。时宫尹郑译、王端等并得幸帝。太子在军中，颇有失德，郑译等皆预焉。班师回